laion/Wikipedia-Exotic huggingface dataset:
ברית המוצא

ברית "המוצא" (גם "היציאה", בארמנית: «Ելք» դաշինք) היא שמה של מפלגה ליברלית פוליטית בארמניה. נוצרה ב-12 בדצמבר 2016 ממיזוגן של מפלגת "ההסכם האזרחי", "ארמניה הבהירה" ותנועת "רפובליקה". על פי התוצאות של הבחירות לפרלמנט ב-2017 למפלגה 9 מושבים בפרלמנט והיא נוקטת בעמדה ביקורתית כלפי הקואליציה בראשות המפלגה הרפובליקנית של ארמניה. נציגי המפלגה השתתפו במחאות ההמוניות שפרצו באפריל 2018. האידאולוגיה של המפלגה מבוססת על ליברליזם. בענייני מדיניות החוץ, המפלגה מתנגדת להצטרפות ארמניה לאיחוד הכלכלי האירואסייתי וכי הייתה להצטרפות השפעה שלילית על המדינה. הברית מציעה לחדש את המשא ומתן עם האיחוד האירופי באשר לחתימת הסכם על סחר חופשי מקיף. ברית המוצא, ברשת החברתית פייסבוק В Армении появилась новая проевропейская партия: «Светлая Армения» | www.brightarmenia.am, Bright Armenia Party. 7.3.2018."В Армении появилась новая проевропейская партия: «Светлая Армения» | www.brightarmenia.am". Bright Armenia Party.
ארמניה המשגשגת

מפלגת ארמניה המשגשגת (בארמנית: Բարգավաճ Հայաստան կուսակցություն, בקיצור ԲՀԿ), היא מפלגה פוליטית בארמניה. היא נוסדה על ידי איש העסקים גאגיק צארוקיאן ב-30 אפריל 2004, כאשר נערך הקונגרס המייסד של המפלגה. נשיא ארמניה השני רוברט קוצ'ריאן סייע להקמת המפלגה (יש הטוענים שקוצ'ריאן עצמו ייסד אותה). השפעתו של קוצ'ריאן ותפקידו במפלגה, היה נושא לדיון. ב-2012 "רוב האנליסטים" האמינו שקוצ'ריאן היה "מעורב מקרוב בענייני המפלגה" וכמה אף טענו שקוצ'ריאן הוא מנהיג המפלגה בפועל, בעוד אחרים סירבו להאמין כי יש לו השפעה כלשהי על ענייני המפלגה. על פי הסוציולוג קארן סרגסיאן בסיס הכוח של המפלגה הוא, במידה רבה, באזורים בהן מתגוררת אוכלוסייה כפרית. מחוז קוטאיק נחשב למעוזה. במהלך הבחירות הפרלמנטריות בשנת 2012 ארמניה המשגשגת הפכה למפלגה הגדולה ביותר וזכתה בכ-47.5% מהקולות באותו מחוז, הרבה מעל הממוצע הארצי שעמד על 30%. בעוד במחוז הבחירה ה-28, שכלל את העיר אבוביאן ובמספר כפרים סמוכים, זכתה המפלגה ב-71% מהקולות. מדיה וקבצים בנושא ארמניה המשגשגת בוויקישיתוף אתר האינטרנט הרשמי של ארמניה המשגשגת Fuller, Liz (19 באפריל 2007). "Armenia: Election Campaign Gets Off To Uneasy Start". Radio Free Europe/Radio Liberty. {{cite web}}: (עזרה) Hale, Henry (2014). Patronal Politics. Cambridge University Press. p. 357. ...Prosperous Armenia was a kind of political insurance policy by Kocharian... "Ashotyan: speech of Armenian president came as response to blackmail, ignorance and stupidity". ARKA News Agency. 13 בפברואר 2015. «Prosperous Armenia party was established as a political project of Robert Kocharyan, the second Armenian president, to divide the power resource and ensure the presence of the second president on the country's political arena,» Ashotyan said. {{cite news}}: (עזרה) Harutyunyan, Vahe (14 בדצמבר 2012). "Armenian Opposition Party Shuns Key Election". Institute for War and Peace Reporting. {{cite news}}: (עזרה) "Prosperous Armenia leader undisposed to run for presidency". ARKA News Agency. 21 בנובמבר 2012. {{cite news}}: (עזרה) "Robert Kocharyan has no relation to Prosperous Armenia - Iskandaryan". news.am. אורכב מ-המקור ב-2018-04-26. נבדק ב-2018-04-25. "Realpolitik Կարեն Սարգսյանի հետ". 1in.am. 14 בפברואר 2015. {{cite web}}: (עזרה) around 6:00 "Բարգավաճ Հայաստան Կուսակցության մարզերում ստացած ձայներն` ըստ տոկոսների". armlur.am. http://res.elections.am/images/doc/resultarm06.05.12.xls
קובי יפרח

יעקב (קובי) יפרח (נולד ב-2 בספטמבר 1996) הוא מפתח גוף ישראלי, הישראלי היחיד שזכה במר יוניברס ג'וניור מטעם איגוד NABBA. משנת 2019 קובי מחזיק בכרטיס מקצוען (IFBB pro), והוא הישראלי הצעיר מכולם שזכה בו (22). יפרח נולד וגדל בזכרון יעקב, לבית דתי-חרדי, שמנה 8 אחים ואחיות. כבר בגיל 11 אחיו הגדול מאיר חשף אותו לעולם פיתוח הגוף. כשהיה צעיר נשלח ללמוד בישיבה בטבריה, אך היה נוהג לצאת משיעורי תורה על מנת להתאמן בחדר הכושר. בגיל 16 התחרה לראשונה במר ישראל מטעם איגוד NABBA, בו זכה במקום השני בקטגוריית הנוער. בשנת 2013 זכה לראשונה בתחרות מר ישראל, בה הפסיד בגמר בשנה שלפני כן. הוא החזיק בתואר מר ישראל מטעם איגוד NABBA עד גיל 21 במשך 4 שנים, כאשר בין השנים 2015–2016 הוא זכה גם כמנצח אלוף האלופים של תחרות זו. ביולי 2015 זכה בתואר סגן מר עולם לנוער בתחרות שנערכה במלטה, ובמאי שנה לאחר מכן זכה שוב במקום השני, בתחרות מר עולם שנערכה בברזיל. באוקטובר 2016 זכה בתחרות מר יוניברס מטעם איגוד NABBA. שנה לאחר מכן, זכה יפרח שנית בתחרות זו, שנערכה בברמינגהאם שבאנגליה. ב-8 באפריל 2018 התחרה בתחרות "טופ דה קולמאר" שבצרפת, והתמודד בקטגוריית ה"סמי פרו", שאינה מוגבלת בגיל. יפרח זכה במקום השני בתחרות זו. חודש לאחר מכן זכה במר ישראל ובאלוף האלופים בפעם השלישית. ב-10 ביוני התחרה בתחרות מר אולימפיה לחובבנים בספרד. הוא זכה במקום הראשון בקטגוריית הגיל עד 24, ובמקום החמישי בקטגוריית "בילדינג כבד עד 90 קילו". יפרח עלה להתחרות במשקל 86 ק"ג. ב-9 ביוני 2019 זכה במקום הראשון בתחרות מר אולימפיה לחובבנים, מעמד שהקנה לו כרטיס מקצוען (IFBB pro). מאז שנת 2016 יפרח משמש בתור פרזנטור של חברת ביגוד מפתחי הגוף "גורילה וויר". הוא משמש גם כפרזנטור חברת תוספי התזונה לספורטאים הקנדית "בברלי נוטרישן". מאמנו האישי הוא דני קגנוביץ'. יפרח חבר באיגוד NABBA. בשנת 2018 פתח תוכנית אימונים וייעוץ אישי בתחום פיתוח הגוף. בשנת 2021 החל ללוות ספורטאים המעוניינים לשפר את גופם. ביולי 2021 נישא לבת זוגו, יובל אזולאי. קובי יפרח, ברשת החברתית פייסבוק קובי יפרח, ברשת החברתית אינסטגרם קובי יפרח, סרטונים בערוץ היוטיוב קובי יפרח באתר gossipbuilder קובי יפרח באתר The Flex Files. מר יוניברס הצעיר: אני מצליח הודות לחינוך החרדי שקיבלתי, מאמר בThe Times of Israel, 2016. (באנגלית) אסף קמר, יהדות השרירים: ישראלי הוכתר כ"מר יוניברס", באתר ynet, 1 בנובמבר 2016
גן עדן עכשיו

גן עדן עכשיו (בערבית: الجنّة الآن, Paradise Now) הוא סרט קולנוע של הבמאי הפלסטיני-ישראלי-הולנדי, האני אבו אסעד, שיצא לאקרנים בשנת 2005. הסרט זכה בפרס גלובוס הזהב לשנת 2006 כסרט הזר הטוב ביותר, בפרס אמנסטי אינטרנשיונל בפסטיבל ברלין, בפרס "עגל הזהב" בפסטיבל הסרטים של הולנד, ובפרס האקדמיה האירופית לקולנוע לתסריט הטוב ביותר. כמו כן, היה מועמד לפרס אוסקר לסרט הזר הטוב ביותר. הסרט מגולל את סיפורם של שני חברים משכם, חאלד וסעיד המתכוננים לביצוע פיגוע התאבדות בתל אביב כתגובה למותם של שני פלסטינים. במהלך הסרט משמשת דמותה של סוהא, בחורה ערביה צעירה ונאה שנולדה בצרפת והתחנכה במרוקו, על מנת לעמת את הקול הפלסטיני המתון עם המחויבות וההקרבה העצמית של סעיד, צעיר שגדל במחנה פליטים ומחליט להיות שהיד על מנת לכפר על החטא שעשה אביו שהיה משתף פעולה עם השלטונות הישראלים והוצא להורג בשל כך. בסוף הסרט חאלד מתחרט וחוזר לביתו ואילו סעיד ממשיך בתוכנית. מעשה ההתאבדות עצמו אינו מתואר בסרט. הסרט צולם בשכם, נצרת ותל אביב. עצם נושאו של הסרט עורר את זעמם של גורמים רבים, במיוחד בישראל, ולכן הופץ להקרנה רק בסינמטק תל אביב באופן קבוע ולעיתים רחוקות בסינמטקים בערים אחרות בישראל. בינואר 2010 הודיעה חברת yes הטלוויזיה בלוויין כי היא חוזרת בה מהחלטתה לשדר את הסרט. זאת, לאחר שרכשה את הזכויות להקרנתו ואף פרסמה אותו כחלק מלוח המשדרים החודשי שלה. "גן עדן עכשיו", במסד הנתונים הקולנועיים IMDb (באנגלית) "גן עדן עכשיו", באתר נטפליקס "גן עדן עכשיו", באתר AllMovie (באנגלית) "גן עדן עכשיו", באתר Rotten Tomatoes (באנגלית) "גן עדן עכשיו", באתר Box Office Mojo (באנגלית) "גן עדן עכשיו", באתר Metacritic (באנגלית) "גן עדן עכשיו", באתר אידיבי "גן עדן עכשיו", תסריט הסרט באתר Scripts.com (באנגלית) "גן עדן עכשיו", במסד הנתונים הקולנועיים KinoPoisk (ברוסית) "גן עדן עכשיו", במיזם "אישים" לתיעוד היצירה הישראלית "גן עדן עכשיו", באתר סינמטק תל אביב "גן עדן עכשיו" באתר האחים וורנר, המפיצה האמריקאית של הסרט ביקורות אורי קליין, צחוק מר בערפל סמיך, באתר הארץ, 16 בנובמבר 2005 יאיר רוה, פצצת זמן, באתר ynet, 9 בנובמבר 2005 עירית לינור, אנטישמיות עכשיו, באתר ynet, 7 בפברואר 2006 דוד שליט, ‏קאן הפקתי, באתר גלובס, 28 ביוני 2007 גואל פינטו, אם לא הייתי קולנוען, הייתי מחבל-מתאבד, באתר הארץ, 9 בנובמבר 2005 סוכנויות הידיעות, הסרט הפלשתיני "גן עדן עכשיו" זכה בגלובוס הזהב, באתר הארץ, 17 בינואר 2006 אבנר שפירא, שני פרסים בפסטיבל ברלין לסרט הפלשתיני "גן עדן עכשיו", באתר הארץ, 21 בפברואר 2005 שירות גלובס, ‏עגל הזהב לגן עדן, באתר גלובס, 16 באוקטובר 2005 גואל פינטו, "גן עדן עכשיו" מועמד לפרס אוסקר על הסרט הזר, באתר הארץ, 30 בינואר 2006 מתן אברמוביץ', עכבר העיר, "גן עדן עכשיו" יורד מלוח השידורים של yes, באתר הארץ, 31 בינואר 2010
אליפות אירופה בג'ודו 2018

אליפות אירופה בג'ודו לשנת 2018 התקיימה בין התאריכים 26-28 באפריל בגני התערוכה בתל אביב, ישראל. בתחרות התחרו 368 ספורטאים מ-44 מדינות. במשלחת הישראלית התחרו 17 ספורטאים ב-12 מתוך 14 קטגוריות המשקל השונות. המשלחת הישראלית זכתה בארבע מדליות כאשר שגיא מוקי זכה במדליית זהב בקטגוריית המשקל עד 81 ק"ג, גפן פרימו זכתה במדליית ארד בקטגוריית המשקל עד 52 ק"ג, טל פליקר זכה במדליית ארד בקטגוריית המשקל עד 66 ק"ג ופיטר פלצ'יק זכה במדליית ארד בקטגוריית המשקל עד 100 ק"ג. ב-20 באפריל 2017, הודיע איגוד הג'ודו האירופי כי ישראל תארח את אליפות אירופה בג'ודו לשנת 2018. האליפות נערכה בביתן 2 שבמרכז הירידים בתל אביב, שם הוקם מתחם בגודל של כ-6,200 מ"ר ובו טריבונה זמנית עם כ-4,000 מקומות ישיבה אשר כללה אזור צפייה לנכים ומתחם הושבה ל-100 עיתונאים. ממול לטריבונה הראשית הוקמה טריבונה אשר הייתה מיועדת לצוות הטכני, השיפוט ובעלי התפקידים באיגוד הג'ודו האירופי. עלות אירוח האליפות הוערכה בכ-11 מיליון ש"ח. באליפות השתתפו בסך הכל 368 ספורטאים מ-44 מדינות: אתר האינטרנט הרשמי של אליפות אירופה בג'ודו 2018 דף האליפות באתר איגוד הג'ודו האירופי האליפות באתר JudoInside דף התחרות, באתר איגוד הג'ודו האירופי עינת הירש, ‏"אנחנו מאד מתרשמים, תהיה אליפות נהדרת", באתר ערוץ הספורט, 25 באפריל 2018 אורן אהרוני, ורשה, ג'ודו: ישראל תארח את אליפות אירופה לבוגרים בשנה הבאה, באתר ynet, 20 באפריל 2017 4 ימים לאליפות אירופה: כל המספרים נחשפים, באתר ערוץ הספורט, 22 באפריל 2018 אליסף דעואל, אירופה זה כאן / סיכום אליפות אירופה בג'ודו, באתר ynet, 28 באפריל 2018 אורן אהרוני, כך ייראה האולם שייארח את אליפות אירופה בג'ודו, באתר ynet, 14 באפריל 2018 (קובץ PDF) תוצאות אליפות אירופה 2018, מאתר איגוד הג'ודו האירופי.
Love Profusion

Love Profusion (בעברית: שפע אהבה) הוא סינגל של הזמרת מדונה מתוך אלבומה התשיעי, American Life. השיר פורסם כסינגל הרביעי והאחרון מתוך האלבום ב-8 בדצמבר 2003, על ידי חברות התקליטים האחים וורנר ומאבריק רקורדס. השיר הגיע למקום הראשון במצעד השירים שבספרד. השיר נכתב והופק על ידי מדונה ומירווה אחמדזאי. את השיר ביצעה לראשונה באמריקה און ליין, כחלק ממופע לקידום האלבום, American Life ולאחר מכן, הוא יצא לאור כסינגל ואף הופצו ביחד איתו מספר רמיקסים רשמיים שנעשו על ידי תקליטנים שונים. מבחינה מוזיקלית, השיר הוא שיר אלקטרוני ופולק אשר מכיל תופי בס, בשילוב של גיטרה וגיטרה אקוסטית וקולות רקע של גבר וזאת, תוך שניתן לשמוע שירה בצורת גמגום. מבחינה לירית, השיר הוא שיר ביקורת, בו מדונה נאלצת להתמודד עם המבוכה של התרבות האמריקאית. כלפי השיר הופנו שלל ביקורות חיוביות ושבחים ממבקרי המוזיקה, על השימוש בגיטרה האקוסטית ואף כינו את השיר כגולת הכותרת של האלבום American Life, אם כי חלק מהם ציין שהשיר דומה לשירים אחרים באלבום. השיר לא הצליח להיכנס למצעד הבילבורד הוט 100, אך הוא הגיע למקום הראשון במצעד שירי הדאנס קלאב ובמצעד שירי הדאנס המסחריים. באופן כללי, השיר ספג הצלחה בינונית בעולם אם כי הצליח להגיע למקום השלישי בקנדה, למקום האחת עשרה בהממלכה המאוחדת, ולמקום הראשון בספרד. הווידאו קליפ הנלווה שיצא עבור השיר, בוים על ידי לוק בסון וצולם באולפני וורנר על גבי מסך ירוק. בקליפ נראית מדונה הולכת בעיר עד שהיא נכנסת לתוך רקע סוריאליסטי מלא פרחים אדומים, ים ופיות. השיר גם הופיע בפרסומת של חברת הטיפוח "Estée Lauder", בה הפרסומת של השיר הייתה דומה לקליפ ואף הוצגה ב-10,000 בתי קולנוע ברחבי העולם. מדונה ביצעה את השיר בחלק מהיעדים בסיבוב ההופעות "Re-Invention World Tour" ואחרי כמה זמן השיר ירד מרשימת השירים שלו. מידע על היצירה "Love Profusion" באתר מיוזיק בריינז סרטון השיר "Love Profusion" באתר יוטיוב Nielsen Business Media Inc, Billboard, Nielsen Business Media, Inc., 2004-04-03. (באנגלית) Love Profusion - Madonna | Songs, Reviews, Credits | AllMusic, AllMusic Madonna : American Life - NME, NME (באנגלית) "American Life". Rolling Stone. נבדק ב-2018-04-25. American Life by Madonna, נבדק ב-2018-04-25 Alexis Petridis, CD: Madonna: American Life, the Guardian, ‏2003-04-10 (באנגלית) Nielsen Business Media Inc, Billboard, Nielsen Business Media, Inc., 2004-04-03. (באנגלית) Madonna | Awards | AllMusic, AllMusic Official Charts Company, www.officialcharts.com (באנגלית) Madonna Average Setlists of tour: Re-Invention Tour | setlist.fm, www.setlist.fm
יחסי מלזיה – קוריאה הדרומית

יחסי מלזיה-קוריאה הדרומית הם היחסים הדו-צדדיים שבין פדרציית מלזיה לבין הרפובליקה של קוריאה. היחסים בין שתי המדינות כוננו ב-23 בפברואר 1960. מספר הדרום קוריאנים במלזיה שילש את עצמו בין השנים 2005 ל-2007, והגיע ל-14,934 דרום קוריאנים. כ-200,000 תיירים דרום קוריאנים ביקרו במלזיה בשנת 2006, כאשר קוטה קינבאלו היה היעד הנפוץ ביותר. בשנת 2008, ממשלת דרום קוריאה חילקה מלגות בסך 8 מיליון דולר אמריקאי ל-48 סטודנטים. היקף הסחר בין המדינות מסתכם מדי שנה במיליארדי שקלים. המדינות מקיימות קשרים כלכליים נרחבים. בשנת 2015, שווי הסחורה שיוצאה ממלזיה לקוריאה הדרומית הגיעה לסך 8.16 מיליארד דולר אמריקאי והיא כללה בעיקר גז בישול, נפט מזוקק, חלקי מכונות, טלפונים, מעגלים משולבים, אלומיניום ועוד. באותה שנה, שווי הסחורה שיוצאה מקוריאה הדרומית למלזיה הגיעה לסך 7.88 מיליארד דולר והיא כללה בעיקר מעגלים משולבים, מכוניות, פסטה, גומי סינתטי, נחושת מזוקקת ועוד. מלזיה מיוצגת בקוריאה הדרומית על ידי שגרירות בסיאול, בירת קוריאה הדרומית. קוריאה הדרומית מיוצגת במלזיה על ידי שגרירות בקואלה לומפור, בירת מלזיה. GRIN - South Korea’s interest in the Malaysian socio-economic development. The history of the “Look-To-The-East Idea”, www.grin.com (באנגלית) מידע נוסף (ארכיון) מידע נוסף http://times.hankooki.com/lpage/nation/200512/kt2005121219363811990.htm, times.hankooki.com Products that Malaysia exports to South Korea (2015), The Observatory of Economic Complexity (באנגלית) (ארכיון) Products that Malaysia imports from South Korea (2015), The Observatory of Economic Complexity (באנגלית) (ארכיון) "Embassy of Malaysia in Seoul, South Korea - Embassy WorldWide". Embassy WorldWide (באנגלית בריטית). נבדק ב-2018-04-25. "Embassy of the Republic of Korea in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-25.
עלא ורדי

עלא ורדי (בערבית: علاء وردي; נולד ב-17 בינואר 1987 בריאד) הוא זמר-יוצר, מפיק מוזיקלי ואמן אקפלה סעודי. מרבית שיריו הם גרסאות כיסוי בסגנון ערבי לשירי פופ מערבים. וורדי נולד להורים ממוצא איראני בריאד שבסעודיה. את דרכו המוזיקלית החל שלמד הנדסת קול באוניברסיטת ירדן, ב-2011 הקים את להקת הייג'ן עמה יצר גרסאות כיסוי בתחילה השפה הערבית עד 2013 התפרסם בעיקר בעולם הערבי בשירים מקורים ובגרסות כיסוי לשירים ערבים, בשנת 2013 הוציא יחד עם הקומיקאי הישאם פאגה (אנ') גרסת אקפלה סאטירית לשיר "No Woman, No Cry" של בוב מארלי בשם "No Woman, No Drive" השיר מותח ביקורת ישירה על התרבות הסעודית ועל החוק האוסר על נשים לנהוג, בעקבות הצלחת השיר מחוץ לסעודיה החל ורדי לבצע גרסאות כיסוי בסגנון אקפלה לשירי פופ במגוון שפות, חלקם בגרסאות מזרח תיכוניות וחלקם בגרסות מערביות. Sha3ri Yot3eboni" "Risala Ela..." "Ye5lef" "Garfan Bel-So3odia" "Fe Shi Makan" (feat. Angie Obeid) "Laying in Bed After a Good Day" "7aram" "Ma3gool" "Shalamonti Fel7al" "Wenti Mastaneti" Chandelier של סיה יחד עם דימאה בואב. Aicha של שב ח'אלד השיר מבוצע בצרפתית ובערבית. Jai Ho שיר הנושא של הסרט נער החידות ממומביי מבוצע בהינדית. Fi Hagat של נאנסי עג'רם. Şıkıdım של טרקאן השיר מבוצע בטורקית. Royals של לורד Mr. Simple של Super Junior יחד עם וונו צ'אנג (אנ') השיר מבוצע בקוראנית ובערבית. They Don’t Care About Us של שב ח'אלד יחד עם האני אל דאשאן, השיר בוצע בערבית ובאנגלית. אבולוציה של מוזיקה ערבית- אוסף של שירים ערבים מכל הזמנים בגרסת אקאפלה. עם הלהקה ביצע ורדי שירי מקור ערבים בליוי כלי נגינה וגרסאות כיסוי לשירים מערבים עם מנגינה מערבית אך בתרגום ישיר לערבית אחת מהגרסאות הבולטות היא גרסת רוק ערבית לשיר Comfortably Numb של פינק פלויד, בניגוד לשירי האקפלה אותם ורדי מבצע רק ברשת, יחד עם להקת הייג'ן הוא נוהג לבצע הופעות חיות. אתר האינטרנט הרשמי של עלא ורדי עלא ורדי, ברשת החברתית פייסבוק עלא ורדי, ברשת החברתית אקס (טוויטר) עלא ורדי, ברשת החברתית אינסטגרם עלא ורדי, סרטונים בערוץ היוטיוב עלא ורדי, במסד הנתונים הקולנועיים IMDb (באנגלית) עלא ורדי, באתר אפל מיוזיק (באנגלית) עלא ורדי, באתר MusicBrainz (באנגלית) עלא ורדי, באתר בילבורד (באנגלית) עלאא ורדי: האזינו ל-42 שירים בערבית מדוברת מתחילת המאה העשרים ועד ימינו, באתר (חכימא המזרח התיכון)}
קווירינוס (מיתולוגיה)

במיתולוגיה הרומית קווירינוס (בלטינית: Quirīnus) הוא אל קדמון מתקופת המלוכה הרומית. היה גם כינוי של האל יאנוס. Quiris בלטינית פירושה "חנית", ומשמעות קווירינוס הוא "המשתמש בחנית". אפשרות נוספת לפירוש השם היא מ"קוריה", שהיה אל במדינה הרומית.  נראה שקווירינוס היה אל המלחמה בו האמינו בסאבין. סאבין, שבט שישב על אחד משבע הגבעות של רומא. כאשר הרומאים התיישבו באזור, הכת של קווירינוס הפכה להיות חלק מרומא ותרבותה הוטמעה במערכת האמונה הרומית. זה קרה לפני השפעת התרבות היוונית הקלאסית. בספרו של פלוטרכוס, חייו של רומולוס נכתב כי זמן קצר לאחר שמייסד רומא נעלם בנסיבות חשודות, אציל בשם פרוקלס יוליוס דיווח כי לרומולוס היה חזון. פרוקלס טען כי המלך הורה לו לומר לבני ארצו, שהוא, רומולוס היה קווירינוס. עד סוף המאה הראשונה לפנה"ס, קווירינוס נחשב למלך האגדי. ההיסטוריון אנג'לו ברליש טען כי קווירינוס ורומולוס היו במקור אותה ישות אלוהית אשר פוצלה לגיבור ולאלוהים כאשר הדת הרומית איחדה את שניהם. האל היה מזוהה עם התבואה כוסמין, ולכן ביום שבו מסופר על פי המסורת שרומולוס מת הרומאים היו מכינים מעין טוסט כוסמין כמנחה לאלה פורנקס. בגרסה אחרת של האגדה על רומולוס שצוטטה על ידי פלוטארכוס, הוא נהרג, ונחתך לחתיכות על ידי האצילים בני אותה תקופה. כל אחד מהם לקח חלק מגופו וקברו באדמתם. ברליש טוען שתבנית זו - פסטיבל של יבול עיקרי, אל, וסיפור של גיבור מרוגז שחלקי גופו קבורים באדמה - הוא דבר מוכר שקורה כאשר פיצול שכזה מתרחש במיתולוגיה של תרבות.  חשיבותו המוקדמת של קווירינוס הובילה להכללתו בשילוש הקפיטולי הראשון, יחד עם מרס (אז אל חקלאי) ויופיטר. עם הזמן, הוא הפך להיות פחות משמעותי, עד שלבסוף נעדר מן המשולש (הוא ומרס הוחלף על ידי יונו ומינרווה). וארו מזכיר את ה"קפיטוליום וטוס", אתר פולחן קדום בקווירינאל, המוקדש ליופיטר, יונו ומינרווה, שביניהם מארטיאל עושה הבחנה בין "צדק ישן" לבין "חדש". בסופו של דבר, הרומאים החלו להעדיף כתות אישיות ומיסטיות על מערכת האמונות הרשמית של המדינה, ולכן נשמטה האמונה בקווירינוס. באמנות רומית קדומה, הוא הוצג כאדם מזוקן עם בגדים דתיים וצבאיים. עם זאת, הוא כמעט מעולם לא קיבל תיאור פיזי בתרבות הרומית. הוא היה קשור לעיתים עם צמח ההדס. הפסטיבל הנקרא על שמו "קווירינליה" התקיים ב-17 בפברואר. אפילו מאות שנים לאחר נפילת האימפריה הרומית, גבעת קווירינאלה ברומא, שנקראה במקור על ידי רומולוס, עדיין הייתה קשורה לאל הקדמון - היא נבחרה כבית המלוכה לאחר כיבוש רומא על ידי בית סבויה ולאחר מכן הפך למקום מגוריהם של נשיאי הרפובליקה האיטלקית. מדיה וקבצים בנושא קווירינוס בוויקישיתוף קווירינוס, באתר אנציקלופדיה בריטניקה (באנגלית) ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
יחסי דנמרק–יוון

יחסי דנמרק–יוון הם היחסים בין דנמרק לבין יוון. שתי המדינות הם חברות מלאות של הארגון לביטחון ולשיתוף פעולה באירופה, הארגון לשיתוף פעולה ולפיתוח כלכלי, נאט"ו והאיחוד האירופי. הקשר הראשון בין הדנים ובין היוונים היה במהלך המאה ה-4 לפנה"ס, כאשר סוחר יווני פיתאס הלך לדנמרק. בשנת 1863, לאחר הדחת אותון, מלך יוון, הוכתר בנו של כריסטיאן התשיעי, מלך דנמרק - וילהלם, כגאורגיוס הראשון, מלך היוונים. השושלת הדנית שלטה בממלכת יוון לסירוגין, עד לביטול המונרכיה בשנת 1974. בשנת 1992 נפתח המכון הדני באתונה. פיוס, והסדר בוררות שיפוטית, אתונה, 13 באפריל 1933 הדרך להגשת מסמכים משפטיים, אתונה, 18 ביוני 1936 ניצול של נתיבי תחבורה אוויריים רגילים, אתונה, 14 בנובמבר 1947 הסכם הסחר, קופנהגן, 25 בפברואר 1949 חילופי מסמכים על פטנטים, אתונה, 2 ביוני 1952 ביטול הדרישה לוויזה, אתונה, 1 באפריל 1953 פטור הדדי ממס הכנסה ליבוא ספנות או תעופה, אתונה, 4 במרץ 1961 שיתוף פעולה תרבותי, אתונה, 17 בספטמבר 1976 הובלה בינלאומית עם פרוטוקול מצורף, קופנהגן, 2 בפברואר 1979 הימנעות מכפל מס הכנסה, קופנהגן, 18 במאי 1989 מרגרטה השנייה, מלכת דנמרק השתתפה באולימפיאדת אתונה (2004) ובביקור רשמי יוון במאי 2006. דנמרק מחזיקה ביוון שגרירות באתונה ו-8 קונסוליות בחאניה, קורפו, הרקליון, קוס, פטראס, רודוס, סלוניקי ווולוס. מאידך, יוון מחזיקה בדנמרק שגרירות בקופנהגן וקונסוליה כללית באורהוס. מדיה וקבצים בנושא יחסי דנמרק–יוון בוויקישיתוף השגרירות הדנית באתונה השגרירות היוונית בקופנהגן אתר על יחסי מדינות
אובדן

האם התכוונתם ל... רפואה ופסיכולוגיה: אבל אובדן הכרה – ראו ערפול וחוסר הכרה אובדן תחושת המציאות – ראו הפרעת דה-ריאליזציה אובדן תקווה – ראו ייאוש אובדן הטרוזיגוטיות כלכלה: אובדן כושר עבודה – ראו כושר עבודה (גר') ביטוח מפני אובדן כושר עבודה אובדן גמור (טוטל לוס) (אנ') נזק כלכלי טהור אובדן מזון הפסד
שלמה סימנובסקי

שלמה סימנובסקי (נולד ב-14 באוקטובר 1938) כתב מעל 20 ספרים בתחום הפיננסי, כותב בעיתוני הכלכלה ומהמייסדים של מיטב בית השקעות. שלמה גדל בירושלים. הוריו עלו מפולין. הוא בעל תואר ראשון בכלכלה מהאוניברסיטה העברית בירושלים. בשנת 1979 הקים את בית ההשקעות מיטב, ביחד עם שותפו צבי סטפק. שלמה כתב מעל 20 ספרים למתחילים בנושאים פיננסים שונים, כגון: מתמטיקה, סטטיסטיקה, שוק ההון, חשבונאות, כלכלה ועוד. לאחרונה הספרים למתחילים תורגמו ל-5 שפות ונמכרים באמצעות כל המפיצים המקוונים המובילים בעולם. הבורסה למתחילים כלכלה א׳ למתחילים כלכלה ב׳ למתחילים חשבונאות למתחילים סטטיסטיקה למתחלים מימון למתחילים מיטב בית השקעות שלמה סימנובסקי: "מחירי הנדל"ן ימשיכו לרדת ב-3 השנים הקרובות", באתר גלובס בתאריך 22 במרץ 1998 מס על דירה שלישית - למען העם' באתר Themarker.com בתאריך 26 בספטמבר 2016
אנדרטת מלחמת ארצות הברית-ספרד

אנדרטת מלחמת ארצות הברית–ספרד (באנגלית: Spanish–American War Memorial) ניצבת בבית הקברות הלאומי ארלינגטון שליד וושינגטון די. סי., בירת ארצות הברית. היא מוקדשת לזכרם של האמריקנים שנהרגו במלחמה. האנדרטה נחנכה בשנת 1902, ארבע שנים לאחר המלחמה. האנדרטה הוקמה ביוזמת ארגון נשים - האגודה הלאומית של הגברות הקולוניאליות של אמריקה, אשר גם תכננה את האנדרטה וגייסה מתרומות פרטיות את המימון הדרוש להקמתה. האנדרטה ניצבת בכיכר דשא עגולה בחלקו המערבי של בית הקברות ארלינגטון, בקרבת שלוש חלקות שבהן נקברו חללים של המלחמה. היא עמוד גרניט בגובה של 16 מטרים. בראשה קבועים גלובוס ועליו פסל נשר הפורש את כנפיו כשפניו מערבה. על גבי הגלובוס נמצא תבליט של רצועה ועליה 13 כוכבים, כמספר המדינות החברות המקוריות בארצות הברית. הגלובוס נח על גבי כותרת קורינתית הקבועה בראש העמוד. העמוד עצמו ניצב על גבי בסיס רבוע שתחתיו שתי מדרגות. על ארבע הפאות העליונות של הבסיס הרבוע קבועים 11 כוכבי ארד, 44 בסך הכל. בארבע הפינות של הבסיס התחתון של האנדרטה קבועים כדורי גרניט כהה. שלט ארד קבוע בעברו המערבי של בסיס האנדרטה, ועליו הכתובת הבאה: לחיילים ולמלחים של ארצות הברית, שמסרו את חייהם במלחמת 99–1898 עם ספרד, מוקדשת אנדרטה זו בצער, הכרת תודה וגאווה על ידי האגודה הלאומית של הגברות הקולוניאליות של אמריקה בשם כל נשות האומה. 1902 ממזרח לעמוד, מעבר לדרך המקיפה את הכיכר שבה הוא ניצב, הוצבו על גבי כנים ארבעה תותחים שנלקחו שלל מספרד במהלך המלחמה. שניים מהם, במרכז, הם תותחים מודרניים שנלקחו מאוניות ספרדיות. קני התותחים פונים מזרחה. ארבעת התותחים היוו למעשה את האנדרטה הראשונה למלחמה והוצבו במקומם הנוכחי בשנת 1900, לפני הקמת עמוד האנדרטה. האנדרטה נחנכה בטקס המוני ב-21 במאי 1902 במעמד נשיא ארצות הברית תאודור רוזוולט, שהיה בעצמו מהלוחמים שהשתתפו במלחמה. בשנת 1964 הוסיפה האגודה הלאומית של הגברות הקולוניאליות של אמריקה שלט ארד שני בעברו המזרחי של בסיס האנדרטה. הוא מוקדש לזכר כל חללי ארצות הברית במאה העשרים. בשנת 2008 הוסיפה האגודה שלט ארד שלישי, הקבוע על בסיס בקרקע בשוליים המערביים של כיכר הדשא שבה ניצבת האנדרטה. שלט זה מוקדש לכל המשרתים את ארצות הברית. האגודה ביקשה במקור לחרות על גבי האנדרטה את שמות כל הרוגי המלחמה, אך התברר שמספרם רב מדי לכך. במקום זאת הפיקה האגודה כרך מהודר בעל דפי קלף וכריכת עור שבו נרשמו שמות כל החללים. כרך זה הוצג בתחילה בבית ארלינגטון, ולאחר מכן במשרד באמפיתיאטרון הזיכרון. נכון לשנת 2013 לא ידוע מקומו של הכרך. אנדרטת האונייה מיין מדיה וקבצים בנושא אנדרטת מלחמת ארצות הברית-ספרד בוויקישיתוף האנדרטה, באתר בית הקברות הלאומי ארלינגטון חללי ארצות הברית במלחמה מנו 2,910 איש, מהם 345 שמתו בקרב. היתר מתו ממחלות.